C 61/23

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 61/09)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„FIANO DI AVELLINO“

PDO-IT-A0232-AM02

Teate esitamise kuupäev: 10. november 2020

KINNITATUD MUUDATUSE KIRJELDUS JA PÕHJUSED

1. Veinitüüpide tähistuse ümbersõnastamine – tähisega „Riserva“ veinide lisamine

Lisatakse tähisega „Riserva“ veinid ja seetõttu kohandatakse vastavate veinitüüpide tähistust.

See muudatus tuleneb vajadusest täiendada kaitstud päritolunimetust „Fiano di Avellino“, et tuua esile toodetud veinide pikaealisust ja võtta arvesse kohalikku tava turustada saadud veini ka pärast mitmeaastast laagerdumist.

Vastavalt kehtivale õigusnormile jäetakse lisaks välja nimetuse „Fiano di Avellino“ järelt omadussõna „valge“ (bianco).

Muudatus käsitleb tootespetsifikaadi artikleid 1, 2 ja 6 ning koonddokumendi punkti 4.

2. Erakorralise kastmise võimaluse lisamine

Arvestades praegusi kliimamuutusi ning taimede aina keerulisemaid vee- ja soojustingimusi, on see võimalus lubatud, et tagada füsioloogiliste protsesside tavapärane kulgemine.

Muudatus käsitleb tootespetsifikaadi artiklit 4 ega muuda koonddokumenti.

3. Tähisega „Riserva“ veinide ja laagerdumisaja lisamine

Et eristada tähisega „Riserva“ veinitüüpi „Fiano di Avellino“, peetakse asjakohaseks täpsustada minimaalne laagerdumisaeg ja selle alguskuupäev.

Muudatus käsitleb tootespetsifikaadi artiklit 5 ja koonddokumendi punkti 5a.

4. Kaitstud päritolunimetusega veinide „Fiano di Avellino“ (sh tähisega „Riserva“) veinide kirjeldus – analüütiliste ja organoleptiliste omaduste kohandamine

Päritolunimetuse „Fiano di Avellino“ järelt jäetakse välja omadussõna „valge“ (bianco).

Tegemist on redaktsioonilise muudatusega, mis on toote nimetusega kooskõlas.

Tarbimisomaduste puhul on maitset kirjeldatud sõnaga „kuiv“ (secco), kuna see näitab kaitstud päritolunimetusega veinide praeguse toodangu omadusi.

Kooskõlas uue veinitüübi „Fiano di Avellino Riserva“ lisamisega on välja toodud selle tarbimisel avalduvad keemilised ja füüsikalised ning organoleptilised omadused; andmed ja kirjeldused osutavad kvaliteettootele, mille laagerdumise aeg keldris on keskmiselt pikk.

Muudatused käsitlevad tootespetsifikaadi artiklit 6 ja koonddokumendi punkti 4.

5. Seos geograafilise piirkonnaga – vormiline kohandamine tootespetsifikaadiga

Kohandati sõnastust ning ühtlustati tootespetsifikaadi ja koonddokumendi sisu.

Tegemist on vormilise kohandamisega, mis ei muuda kehtetuks määruse nr 1308/2013 artikli 93 lõike 1 punkti a alapunktis i osutatud seost.

Muudatus käsitleb tootespetsifikaadi artiklit 8 ja koonddokumendi punkti 8.

KOONDDOKUMENT

1. Toote nimetus

Fiano di Avellino

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veinide kirjeldus

„Fiano di Avellino“

Värvus: eri intensiivsusega õlgkollane

lõhn: meeldiv, intensiivne, peen, iseloomulik

maitse: kuiv, värske, harmooniline

minimaalne üldalkoholisisaldus mahuprotsentides: 11,5 mahuprotsenti

suhkruvaba ekstrakti miinimumsisaldus: 16 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Fiano di Avellino Riserva“

Värvus: eri intensiivsusega õlgkollane

lõhn: meeldiv, intensiivne, peen

maitse: kuiv, värske, harmooniline

minimaalne üldalkoholisisaldus mahuprotsentides: 12 mahuprotsenti

suhkruvaba ekstrakti miinimumsisaldus: 17 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

„Fiano di Avellino Riserva“ – minimaalne laagerdumisaeg

Veinivalmistuse eritava

Veini „Fiano di Avellino Riserva“ minimaalne laagerdumisaeg on 12 kuud alates koristusaasta 1. novembrist.

b. Maksimaalne saagikus

„Fiano di Avellino“ ja „Fiano di Avellino Riserva“

10 000 kg viinamarju hektari kohta

6. Määratletud geograafiline piirkond

Kontrollitud ja garanteeritud päritolunimetusega veinide „Fiano di Avellino“ valmistamiseks ettenähtud viinamarjade tootmispiirkond hõlmab Avellino provintsi järgmiste kommuunide haldusterritooriume täies ulatuses: Avellino, Lapio, Atripalda, Cesinali, Aiello del Sabato, S. Stefano del Sole, Sorbo Serpico, Salza Irpina, Parolise, S. Potito Ultra, Candida, Manocalzati, Pratola Serra, Montefredane, Grottolella, Capriglia Irpina, S. Angelo a Scala, Summonte, Mercogliano, Forino, Contrada, Monteforte Irpino, Ospedaletto D'Alpinolo, Montefalcione, Santa Lucia di Serino ja San Michele di Serino.

7. Peamised veiniviinamarjasordid

'Fiano B'

8. Seos(t)e kirjeldus

Kaitstud päritolunimetus „Fiano di Avellino“ – vein

Looduslikud tingimused

Kontrollitud ja garanteeritud päritolunimetuse „Fiano di Avellino“ piirkond asub Calore jõe oru, Sabato jõe oru, Partenio mäe nõlvade ja Vallo di Lauro küla poole jäävate kõrgendike vahel. Pinnavormide seisukohast iseloomustab morfoloogilist struktuuri ulatuslik küngastetsoon, mis asub mäenõlvade vahel; peamiselt kagu ja edela suunas asuvad viinamarjaistandused, mis paiknevad viinapuude kasvatamiseks eriti sobivates piirkondades, loovad keskkonna, mis on piisavalt õhu- ja valgusküllane ning soodustab taime kõigi kasvu- ja tootmisnäitajate vahelist tasakaalu.

See piirkond on geoloogiliselt väga mitmekesine, muu hulgas tulenevalt selle märkimisväärsest suurusest. Piirkonnas esineb vulkaaniliste elementidega lubjarikkaid savimuldi; on kohti, kus leidub kõvu ja kompaktseid kaljusid, teisal domineerivad savimullad.

Ajaloolised ja inimtegurid

Viinamarju on selles piirkonnas kasvatatud juba ammusest ajast; see on seotud piirkonda iseloomustavat mägimaastikku läbiva Sabato jõega, mis on nime saanud sabiinlaste, Sabatuse jõe vesikonda elama asunud samniitide hõimu järgi, kelle eponüüm oli Sabus või Sabatini.

Ajalooallikate põhjal tuleneb termin „Apiano“ veinist, mida toodeti põllumajanduspiirkonnas nimega Apia – tänapäeva Lapio kommuun, mis asub Avellinost ida pool küngastel 590 m kõrgusel üle merepinna. Samuti tuleb märkida, et „Apiano“ võib tuleneda sõnast, mis tähistab mesilasi (api), arvestades seda, millise kergusega viinamarjade magususe peale ligi meelitatud mesilased viinamarjakobaraid ründavad.

Õppeasutuse Regia Scuola di Viticoltura e Enologia (Kuninglik viinamarjakasvatuse ja veinivalmistamise kool) asutamine Avellinos aitab muuta piirkonna üheks peamiseks Itaalia veinikasvatuskeskuseks ning edendab viinamarjasordi 'Fiano' kasvatamist piirkonnas ja Sabato jõe oru keskosas.

Viinamarjakasvatust edendava õppeasutuse kui sotsiaal-majandusliku arengu mootori olemasolu aitab kaasa Avellino veinitööstuse saamisele üheks Itaalia veinitootmise ja -ekspordi liidritest.

Teadustasandil tunnustatakse veini „Fiano di Avellino“ toodangu tehnilis-majanduslikku väärtust kõigis aja jooksul tehtud ampeloloogia- ja önoloogiauuringutes.

Kaitstud päritolunimetus „Fiano di Avellino“ esindab Lõuna-Itaalia valgete veinide tipptaset: neid veine iseloomustab värskus, peenus ja meeldiv mineraalsus ning nende laagerdamissobilikkuse tõttu toodetakse neist ka tähisega „Riserva“ veine.

Eespool kirjeldatud loodustegurid on seotud Avellino provintsi kõnealuse piirkonna viinamarjakasvatuse pikaajalise traditsiooniga, millele lisanduvad tänapäeva märkimisväärsed ja järjepidevad teaduslik-tehnilised edusammud koos pidevate oluliste taimekasvatus- ja tehnoloogiasaavutustega, mis on aidanud parandada kaitstud päritolunimetusega veinide „Fiano di Avellino“ kvaliteeti ja levikut riiklikel ja rahvusvahelistel turgudel.

9. Olulised lisatingimused (pakendamine, märgistamine, muud nõuded)

Kaitstud päritolunimetused „Fiano di Avellino“ ja „Fiano di Avellino Riserva“

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus:

Kaitstud päritolunimetusega veinid „Fiano di Avellino“ tuleb turule lasta pudelites või muudes klaasanumates, mille maht ei ületa 5 liitrit ja mis on suletud äärisega korgiga, mis on valmistatud kehtivate õigusaktidega ettenähtud materjalist; anumate puhul, mille maht ei ületa 0,187 liitrit, on lubatud kasutada keeratavat korki.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/16174

(1) ELT L 9, 11.1.2019, lk 2.